projecte-aina/catalan_government_crawling huggingface dataset:
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (ACCO) juntament amb l'article 28 de la Llei 15/2007, de 3 de juliol, de defensa de la competència (LDC) en relació amb els articles 23 i 28.3 del Reial decret 261/2008, de 22 de febrer, pel qual s'aprova el reglament de defensa de la competència, s'informa que l'ACCO ha incoat un expedient sancionador contra:
Barcelona, 13 de juliol de 2018
La Direcció General de l'ACCO ha tingut accés a determinada informació relacionada amb una presumpta conducta restrictiva de la competència i, per tant, possiblement contrària a la LDC per part de, com a mínim, la societat i persones físiques mencionades.
Presumptament, haurien coordinat les seves actuacions en la presentació d'ofertes en una licitació pública relacionada amb la instal·lació i explotació de sis serveis de platja (en concret, guinguetes) del municipi de Vilanova i la Geltrú.
Aquesta conducta podria ser constitutiva d'una infracció de l'article número 1 de la LDC.
De conformitat amb el que estableix l'article número 8.1 lletra a) Primera de la Llei ACCO, en data 15 de juny de 2018, el director general de l'ACCO ha acordat incoar expedient sancionador a les parts mencionades per presumptes pràctiques restrictives de la competència, prohibides per la LDC.
El termini màxim de què disposa l'ACCO per a la instrucció de l'expedient i per a la seva resolució és de 18 mesos des de la data d'incoació, d'acord amb el que preveuen els articles número 36.1 i 38.1 de la LDC.
La incoació de l'expedient en cap cas prejutja la resolució final.
Aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats o sobre la responsabilitat, ni tan sols provisional, dels actors presumptament infractors.
L'ACCO ha incoat un expedient sancionador a la societat MIANMA PLATJA SL i a les persones físiques: SONIA DEVESA RINCÓN, ALFREDO CASADEMUNT FERNÁNDEZ, MARC CASADEMUNT PETERSEN, ANA CASADEMUNT PETERSEN, CONSUELO MORÁN VÁZQUEZ, JOAN RICARD RODRÍGUEZ MORÁN i, CRISTINA RODRÍGUEZ MORÁN.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 28 de la L lei 15/2007, de 3 de juliol, de defensa de la competència (en endavant, LDC) en relació amb els articles 23 i 28.3 del Reial decret 261/2008, de 22 de febrer, pel qual s'aprova el reglament de defensa de la competència, s'informa que l'Autoritat Catalana de la Competència (en endavant, ACCO) ha incoat un expedient sancionador contra les societats ADASA SISTEMAS, SAU i MCV, SA i contra tres directius, dos dels quals pertanyen a les empreses incoades.
La Direcció General de l'Autoritat Catalana de la Competència ha tingut accés a determinada informació relacionada amb una presumpta conducta restrictiva de la competència i, per tant, possiblement contrària a la LDC per part de, com a mínim, les societats mencionades, les quals, presumptament, haurien coordinat les seves actuacions en la presentació d'ofertes en licitacions públiques per proveir el servei d'instal·lació, manteniment, i subministrament de radars i estacions meteorològics promogudes pel Servei Meteorològic de Catalunya, amb una contribució de manera decidida per part dels directius incoats.
Aquest expedient té el seu origen en el marc d'una investigació d'ofici oberta per l'ACCO, durant la qual personal d'aquest organisme va dur a terme inspeccions domiciliàries en les empreses incoades.
A la vista de la informació disponible i de la documentació recavada durant les citades inspeccions, l'ACCO considera que existeixen indicis racionals de la comissió, per part de les parts presumptament responsables, d'una infracció de l'article 1 de la LDC.
De conformitat amb el que estableix l'article 8.1 lletra a) Primera de la Llei ACCO, en data 15 de juny de 2018, s'ha acordat incoar expedient sancionador a les parts mencionades per presumptes pràctiques restrictives de la competència prohibides per la LDC.
El termini màxim per la instrucció de l'expedient i per la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la LDC.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de les entitats presumptament infractores.
L'Autoritat Catalana de la Competència ha incoat un expedient sancionador a les societats ADASA SISTEMAS, SAU i MCV, SA i a tres directius, dos dels quals pertanyen a les empreses incoades.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO), juntament amb l'article 28 de la Llei 15/2007, de 3 de juliol, de defensa de la competència (en endavant, LDC) en relació amb els articles 23 i 28.3 del Reial decret 261/2008, de 22 de febrer, pel qual s'aprova el reglament de defensa de la competència, s'informa que l'Autoritat Catalana de la Competència (en endavant, ACCO) ha incoat un expedient sancionador contra les societats ROSES SERVEIS MARÍTIMS SL, MÀGIC CATAMARANS SL, NAUTILUS SUBMARINO SL i NAVEGACIÓ I TURISME D'EMPURIABRAVA SL.
La Direcció General de l'ACCO ha tingut accés a determinada informació relacionada amb una presumpta conducta restrictiva de la competència i, per tant, possiblement contrària a la LDC.
Com a mínim les societats mencionades, presumptament, haurien coordinat les seves actuacions en la presentació d'ofertes en una licitació pública relacionada amb l'atorgament de les autoritzacions municipals d'explotació de determinats serveis de temporada en el domini públic marítim terrestre del municipi de Roses per a les temporades 2018 – 2021.
Aquesta conducta podria ser constitutiva d'una infracció de l'article 1 de la LDC.
De conformitat amb el que estableix l'article 8.1 lletra a) Primer a de la Llei ACCO, en data 12 de juliol de 2018, el director general de l'ACCO ha acordat incoar expedient sancionador a les parts mencionades per presumptes pràctiques restrictives de la competència prohibides per la LDC.
D'acord amb el que estipulen els articles 36.1 i 38.1 de la LDC, el termini màxim de l'ACCO per a la instrucció i la resolució de l'expedient és de 18 mesos des de la data d'incoació.
Aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de les entitats presumptament infractores.
L'Autoritat Catalana de la Competència ha incoat un expedient sancionador a les societats ROSES SERVEIS MARÍTIMS SL, MÀGIC CATAMARANS SL, NAUTILUS SUBMARINO SL i NAVEGACIÓ I TURISME D'EMPURIABRAVA SL.
L'Autoritat Catalana de la Competència (ACCO) ha participat en el projecte "Riscos per a la integritat en la contractació pública" organitzat per l'Oficina Antifrau de Catalunya (OAC) mitjançant un treball publicat com a Opinió Experta 2 el títol de la qual és: La competència: la clau de l'èxit de la compra pública.
Aquesta actuació s'emmarca en les col·laboracions institucionals que ja es varen iniciar el passat mes d'abril quan tècnics de l'ACCO varen participar en una Jornada de formació de l'OAC.
També podeu accedir al contingut d'aquesta notícia a través d'aquest enllaç.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 28 de la Llei 15/2007, de 3 de juliol, de defensa de la competència (en endavant, LDC) en relació amb els article s 23 i 28.3 del Reial decret 261/2008, de 22 de febrer, pel qual s'aprova el reglament de defensa de la competència, s'informa que l'ACCO ha incoat un expedient sancionador contra les entitats Fundació Pere Tarrés, Fundació Esplai Girona - Mare de Déu del Mont, Fundació Verge Blanca, Fundació Santa Maria de Siurana, Fundació Croera i Fundació Esplais Santa Maria de Núria.
La Direcció General de l'ACCO ha tingut accés a determinada informació relacionada amb una presumpta conducta restrictiva de la competència i, per tant, possiblement contrària a la LDC per part de, com a mínim, les entitats esmentades, les quals s'haurien, presumptament, coordinat en la presentació d'ofertes en licitacions públiques relacionades amb les activitats formatives de lleure infantil i juvenil, conducta que podria ser constitutiva d'una infracció de l'art. 1 de la LDC (pràctica concertada de no competència a través d'un pacte de territorialitat).
De conformitat amb el que estableix l'article 8.1 lletra a) Primer a de la Llei ACCO, en data 20 de març de 2018, s'ha acordat incoar expedient sancionador a les entitats esmentades per presumptes pràctiques restrictives de la competència prohibides per la LDC.
El termini màxim per la instrucció de l'expedient i per la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la LDC.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de les entitats presumptament infractores.
L'ACCO ha incoat un expedient sancionador a les entitats: FUNDACIÓ PERE TARRÉS, FUNDACIÓ ESPLAI GIRONA-MARE DE DÉU DEL MONT, FUNDACIÓ VERGE BLANCA, FUNDACIÓ SANTA MARIA DE SIURANA, FUNDACIÓ CROERA i FUNDACIÓ ESPLAIS SANTA MARIA DE NÚRIA.
El passat 13 d'abril de 2018, Susanna Grau i Arnau, cap de l'Àrea d'Instrucció d'Expedients de l'Autoritat Catalana de la Competència (ACCO, ha participat en el Comitè de Contractació Pública del Sector Públic de la Generalitat de Catalunya.
Ha ofert una xerrada centrada en els elements per detectar la col·lusió en la contractació pública.
Podreu trobar informació complementària a l'apartat ACTIVITAT INSTITUCIONAL.
El passat 20 d'abril de 2018, Susanna Grau i Arnau i Xavier Puig Soler, membres de la Direcció General de l'Autoritat Catalana de la Competència (ACCO) han participat en una Jornada de formació a l'Oficina Antifrau de Catalunya (OAC) sobre interessos compartits entre l'ACCO i l'OAC així com d'oportunitats de millora en les relacions.
Marcel Coderch, el primer des de l'esquerra
El passat 7 de maig de 2018, Marcel Coderch, president de l'Autoritat Catalana de la Competència (ACCO), ha participat en un cicle de sessions que, sota el títol "La economía digital, entre la regulación y la competencia" ha versat sobre la competència en mitjans de pagament.
També podreu accedir al contingut d'aquesta notícia a l'apartat ACTIVITAT INSTITUCIONAL.
El dia 9 de maig de 2018, inspectors de l'Autoritat Catalana de la Competència (ACCO) han fet diverses inspeccions domiciliàries a diferents empreses dedicades, entre d'altres àmbits, al servei de manteniment i subministrament de radars meteorològics i estacions meteorològiques a Catalunya.
S'investiga una possible pràctica anticompetitiva consistent en una suposada concertació d'empreses en l'àmbit de la contractació pública.
També podreu accedir al contingut d'aquesta notícia a l'apartat Inspeccions.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 28 de la Llei 15/2007, de 3 de juliol, de defensa de la competència (en endavant, LDC) en relació amb els articles 23 i 28.3 del Reial decret 261/2008, de 22 de febrer, pel qual s'aprova el reglament de defensa de la competència, l'Autoritat Catalana de la Competència (ACCO) informa que ha incoat un expedient sancionador contra les societats, entitats i professionals següents:
La Direcció General de l'ACCO ha tingut accés a determinada informació relacionada amb una presumpta conducta restrictiva de la competència i, per tant, possiblement contrària a la LDC per part de, com a mínim, les entitats esmentades, les quals s'haurien, � presumptament, coordinat en la presentació d'ofertes en licitacions públiques amb l'objectiu d'alterar el seu resultat.
Aquesta conducta podria ser constitutiva d'una infracció de l'article 1 de la LDC (col·lusió en les licitacions publiques o " bid rigging ").
De conformitat amb el que estableix l'article 8.1 lletra a) Primer a de la Llei ACCO, en data 22 de març de 2018, s'ha acordat incoar expedient sancionador als subjectes estementats anteriorment per presumptes pràctiques restrictives de la competència prohibides per la LDC.
El termini màxim per la instrucció de l'expedient i per la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la LDC.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, dels subjectes presumptament infractors.
També podreu accedir al contingut d'aquesta notícia a l'apartat Expedients en tràmit.
L'ACCO participa a una jornada organitzada pel Departament d'Agricultura, Ramaderia, Pesca i Alimentació.
La cap de l'Àrea d'Instrucció d'Expedients de l'ACCO participa en una jornada sobre contractació pública.
El director general de l'ACCO parla al Foment del Treball Nacional sobre defensa i promoció de la Competència en l'àmbit de la contractació pública.
La cap d'Instrucció d'Expedients de l'ACCO debat sobre la prova pericial d'arquitecte a Espanya a les Jornades CGPJ-CSCAE.
El director general de l'ACCO debat sobre els riscos de la contractació pública en una jornada organitzada per l'OAC
Jornada ACCO: 'Compliance' en matèria de competència
Les dades electorals de les eleccions competència de la Generalitat de Catalunya (Parlament i Consell General d'Aran) provenen de l'escrutini realitzat pel departament competent en matèria de processos electorals de la Generalitat de Catalunya en la convocatòria electoral corresponent.
Les dades electorals de les eleccions competència de l'Estat espanyol (municipals, Congrés, Senat i Parlament Europeu) procedeixen de la informació que facilita el Ministeri de l'Interior en la convocatòria electoral corresponent.
En el cas de les eleccions als consells comarcals, les dades a nivell del municipi procedeixen de l'òrgan competent de l'Estat espanyol, mentre que l'agregat comarcal prové del càlcul realitzat pel departament competent en matèria de processos electorals de la Generalitat de Catalunya en la convocatòria electoral corresponent.
S'ofereixen les dades corresponents a Catalunya i desagregades per província, vegueria (a partir de convocatòries posteriors a 2015), comarca i municipi; per terçó, municipi i entitat en el cas de les eleccions al Consell General d'Aran.
* Per un error informàtic, el territori d'Aran s'identifica com a Consell General d'Aran i es registra com a comarca.
La composició del cens total depèn de la convocatòria electoral:
CER: Cens dels electors espanyols residents a l'Estat espanyol.
CERA: Cens dels electors residents absents que viuen a l'estranger.
CERE: Cens electoral d'estrangers residents a l'Estat espanyol.
Els percentatges presentats estan calculats sobre les bases següents:
Es presenten les dades corresponents a Catalunya o desagregades per província, vegueria, comarca i municipi; per terçó, municipi i entitat en el cas de les eleccions al Consell General d'Aran.
Hi ha una doble possibilitat de gràfic segons el nivell territorial escollit per a la desagregació de dades:
* Per un error informàtic, la regla no és d'aplicació en cas de les eleccions municipals.
* A nivell de municipi, en les convocatòries que ho admeten, per un error informàtic no s'especifica a quina circumscripció pertanyen els vots dels electors CERA.
* Per un error informàtic, en les eleccions municipals, les dades que es mostren poden ser errònies.
Les dades del mapa a nivell de la província i superiors, en el cas de les eleccions al Parlament, generals, Parlament Europeu i referèndums, inclouen el vot CERA.
S'ofereix la descàrrega de resultats electorals desagregats fins a nivell de mesa electoral.
La descàrrega ofereix fitxers en format.csv.
Llista d'errades informàtiques en la descàrrega de fitxers pendents de correcció en la propera versió de l'aplicació:
* Les dades no diferencien valors 0 de valors nuls.
* La participació dels CERA s'acumula a la columna de Participació 13 h o 14 h, segons el tipus d'elecció de què es tracti.
* En la descàrrega per comarques i Aran, el territori d'Aran s'identifica com a Consell General d'Aran.
La Comissió de Control és el principal òrgan encarregat de vetllar perquè les consultes populars no referendàries s'ajustin als principis, regles i requisits que estableix la llei i perquè es duguin a terme amb ple respecte al procediment que estableix i a les regles específiques de la convocatòria.
La Comissió de Control té la seu presencial al Departament d'Acció Exterior, Relacions Institucionals i Transparència (C. de la Tapineria, 10, 08002 Barcelona).
La Comissió de Control de les Consultes Populars no Referendàries (CCOP) és un òrgan col·legiat de naturalesa administrativa creat per la Llei 10/2014, del 26 de setembre, de consultes populars no referendàries i d'altres formes de participació ciutadana (article 14).
La seva funció és vetllar perquè les consultes populars no referendàries s'ajustin als principis, les regles i els requisits que estableix aquesta llei i perquè es duguin a terme amb ple respecte al procediment que estableix i a les regles específiques de la convocatòria.
S'entén per consulta popular no referendària la convocatòria feta per les autoritats competents, d'ofici o per iniciativa ciutadana, d'acord amb el que estableix la llei esmentada, a les persones legitimades en cada cas perquè manifestin llur opinió sobre una determinada actuació, decisió o política pública, mitjançant una votació.
Aquestes consultes poden ser d'àmbit nacional (si es refereixen a tot el territori de Catalunya) o d'àmbit local (si són d'abast municipal o supramunicipal), i poder tenir caràcter general o sectorial.
Les funcions de la Comissió de Control són (article 15 de la Llei 10/2014):
Els actes dictats per la Comissió de Control posen fi a la via administrativa.
Contra aquests actes es pot interposar un recurs de reposició, en el termini d'un mes, o bé un recurs contenciós en el termini de dos mesos, ambdós a comptar de l'endemà de la notificació de l'acte, sempre que es tracti d'actes definitius i vinculants diferents a la resolució de recursos.
En aquest darrer cas, el recurs es podrà interposar únicament davant la jurisdicció contenciosa.
La Comissió de Control es compon de juristes i politòlegs de prestigi reconegut.
En tot cas, la majoria de membres de la Comissió han de ser juristes.
Els membres es renoven a l'inici de cada legislatura.
Des del 26 de juny de 2019, els membres de la Comissió de Control són:
Formulari per sol·licitar urnes en préstec per a eleccions a les administracions públiques i a entitats jurídiques sense afany de lucre de Catalunya (eleccions sindicals, eleccions a òrgans de govern de col·legis professionals, eleccions internes de partits polítics, associacions culturals, etc.).
Les urnes es deixen en qualitat de préstec.
S'han de recollir a la Sub-direcció General de Processos Electorals i Democràcia Directa del Departament d'Acció Exterior, Relacions Institucionals i Transparència (Carrer de la Tapineria, 10, 08002 Barcelona) i s'han de retornar al mateix lloc un cop finalitzat el procés electoral per al qual se sol·liciten (com a màxim 10 dies després del dia de la votació).
A causa de la fragilitat de les urnes, s'han de tractar amb molta cura durant el transport i la manipulació, de manera que no rebin cops ni se'ls posi pes a sobre.
És per això que es recomana que, sempre que sigui possible, siguin transportades per personal propi i no per empreses externes de missatgeria o transport.
Les urnes s'han de retornar netes, sense restes d'etiquetes o d'altres adhesius.
En cas que calgui enganxar-hi aquest tipus d'elements, després d'usar-les, se n'hauran d'eliminar les restes que hi puguin haver quedat enganxades.
Un cop retornades les urnes a la Sub-direcció General de Processos Electorals i Democràcia Directa del Departament d'Acció Exterior, Relacions Institucionals i Transparència, seran revisades pel personal de la Sub-direcció per tal de comprovar que es troben en perfecte estat.
En cas que hagin patit algun dany, s'haurà d'abonar l'import de les urnes malmeses o reemplaçar-les per altres de noves de característiques similars.
Tractament: Sol·licituds d'informació electoral.
Responsable: Direcció General de Participació Ciutadana i Processos Electorals.
Departament d'Acció Exterior, Relacions Institucionals i Transparència.
Finalitat: Recollir les dades necessàries per respondre sol·licituds d'informació electoral.
Legitimació: Exercici de poders públics d'acord amb la Llei Orgànica 5/1985.
Destinataris: Les dades es comunicaran als encarregats de tractament que proveeixen, per compte del responsable del tractament, els serveis TIC i els serveis de retirada, trasllat, dipòsit, consulta i destrucció de documentació administrativa.
La unitat administrativa davant la qual puc exercir els drets anteriors és la Direcció General de Participació Ciutadana i Processos Electorals (carrer Tapineria, 10, 08002 Barcelona) [EMAIL]
Informació addicional: Per ampliar aquesta informació i conèixer-ne els detalls podeu consultar la fitxa amb la descripció del tractament Sol·licituds d'informació electoral, disponible al web del Departament d'Acció Exterior, Relacions Institucionals i Transparència.
Si considereu que els vostres drets no s'han atès adequadament, teniu dret a presentar una reclamació davant l'Autoritat Catalana de Protecció de Dades.
Per ser candidat/ata al Consell General d'Aran cal tenir la condició d'elector d'Aran i no trobar-se sotmès a cap causa d'inelegibilitat.
Tenen la condició d'electors d'Aran les persones de nacionalitat espanyola majors d'edat i empadronades en un municipi de l'Aran.
El termini de presentació de les candidatures és del 17 al 22 d'abril de 2019.
Les candidatures, subscrites pels representants dels partits, federacions i coalicions i pels promotors de les agrupacions d'electors, s'han de presentar davant la Junta Electoral Provincial de Lleida.
Les candidatures s'han de presentar per escrit i han d'expressar clarament la denominació, les sigles i el símbol del partit, federació, coalició o agrupació d'electors, i el nom i els cognoms dels candidats inclosos.
Juntament amb aquest escrit, han de presentar la declaració d'acceptació de la candidatura i els documents acreditatius de la condició d'elegibilitat dels candidats.
Les candidatures presentades per agrupacions d'electors s'han d'acompanyar també amb els documents acreditatius del nombre de signatures legalment exigit per poder participar a les eleccions.
La presentació de candidatures es pot fer amb els formularis descarregables en aquest web.